מרגרט קוואלי

שרה מרגרט קוואלי (באנגלית: Sarah Margaret Qualley; נולדה ב-23 באוקטובר 1994) היא שחקנית ודוגמנית אמריקאית.

== ביוגרפיה ==
מרגרט קוואלי נולדה ב-23 באוקטובר 1994 במונטנה.<ref></ref> היא בתה של השחקנית והדוגמנית אנדי מקדואל, והדוגמן לשעבר, פול קוואלי. יש לה אח גדול, ג'סטין, ואחות גדולה, רייני, שהיא זמרת ושחקנית.<ref></ref>

כשנולדה, משפחת קוואלי התגוררה בחווה במיזולה, מונטנה. הם עברו לאשוויל, קרוליינה הצפונית, כאשר מרגרט הייתה בת ארבע.<ref></ref> הוריה של קוואלי נפרדו כשהייתה בת חמש, והיא חילקה את זמנה באופן שווה בין כל הורה.<ref name=":0"></ref> במשך שנים רבות התגוררו הוריה במרחק של שלושה קילומטרים זה מזה.<ref></ref> בית משפחתה עם מקדואל נמצא בקרוליינה הצפונית.<ref></ref><ref></ref>

היא ואחותה השתתפו, בנשף יציאה לחברה (Débutantes) שהתקיים בפריז.<ref></ref>

היא עזבה את הבית בגיל 14 כדי ללמוד בבית הספר לאמנויות בצפון קרוליינה, שם למדה במגמת מחול קלאסי. היא למדה בלט, ועשתה התמחות בתיאטרון הבלט האמריקאי. במקביל למדה בבית הספר המקצועי לילדים בניו יורק. עם זאת, בגיל 16, בעקבות הצעה להפוך למתמחה בחברת תיאטרון המחול בצפון קרוליינה, החליטה קוואלי להתמקד במשחק. כדי להישאר בניו יורק, היא החלה לעבוד כדוגמנית."<ref name=":0" /> מאוחר יותר השתתפה בתוכנית הקיץ באקדמיה המלכותית לאמנות הדרמה בלונדון.<ref name=":0" /><ref></ref>

קוואלי למדה באוניברסיטת ניו יורק, אך עזבה לאחר סמסטר כדי להתמקד במשחק.<ref></ref>

== קריירה ==
=== דוגמנות ===
לראשונה הופיעה קוואלי כדוגמנית בגיל 16 במהלך שבוע האופנה בניו יורק, בתצוגה של מעצבת האופנה אלברטה פרטי. היא דגמנה בשבוע האופנה בפריז אביב/קיץ 2012 עבור חברות האופנה ולנטינו ושאנל.<ref name=":2"></ref><ref name=":3"></ref> היא שוב צעדה על המסלול בתצוגה של שאנל במהלך תצוגת הסתיו/חורף לשנת 2012 של החברה.<ref></ref> קוואלי הצטלמה למגזינים כמו ווג,<ref name=":2" /> וואניטי פייר.<ref name=":3" /> קוואלי הופיעה בפרסומת של ראלף לורן לקולקציה של עונת סתיו/חורף 2016, שצולמה על ידי סטיבן מייזל.<ref></ref>

החל משנת 2015 היא חתומה בסוכנויות הדוגמניות IMG Models ו-Uno Models Barcelona.<ref></ref><ref></ref>

=== משחק ===
קוואלי הופיעה לראשונה על המסך בשנת 2013, בתפקיד קטן בסרטה של ג'יה קופולה "פאלו אלטו". היא קיבלה את התפקיד מכיוון שבמקרה ביקרה את החבר שלה, נאט וולף ששיחק בסרט.<ref></ref><ref name=":4"></ref>
קוואלי בשנת 2017
ביוני 2013 לוהקה קוואלי לתפקיד חוזר בסדרת הטלוויזיה של HBO, "הנותרים". קוואלי חזרה לשחק בסדרה בעונות השנייה והשלישית שלאחר מכן של הסדרה בשנים 2015 ו-2017, בהתאמה.

בשנת 2016 שיחקה בסרט "בלשים בע"מ" לצד ראיין גוסלינג וראסל קרואו.<ref></ref> באפריל אותה שנה פורסם כי קוואלי תשחק בסרט "היעלמותה של סידני הול" בבימויו שון כריסטנסן. הסרט הוקרן בבכורה בפסטיבל סאנדנס בשנת 2017, לצד סרט נוסף שלה,"אמונה במבחן". בסרט "אמונה במבחן" קוואלי מגלמת את נזירה צעירה המתחילה לפקפק באמונה כשהיא עוברת הכשרה להיות נזירה.<ref></ref> הסרט יצא לאקרנים ב-27 באוקטובר 2017.<ref></ref> באותה שנה כיכבה קוואלי בסרט "מחברת המוות", שביים אדם ווינגארד.

בשנת 2018 הופיעה קוואלי בסרט "דוניברוק", בבימויו של טים סאטון ובכיכובם של ג'יימי בל ופרנק גרילו. הסרט הוקרן בבכורה בפסטיבל הבינלאומי לקולנוע בטורונטו 2018.<ref></ref>

בשנת 2019 שיחקה קוואלי בתפקיד ראשי בסרט המדע הבדיוני של נטפליקס, "איו אחרונה על כדור הארץ". את הסרט ביים ג'ונתן הלפרט והוא יצא לאקרנים ב-18 בינואר 2019. היא גילמה את סם וולדן, אחת הניצולות היחידות שנותרו בכדור הארץ אחרי אסון קשה מאוד. היא מדענית צעירה שמתמסרת למטרה אחת ויחידה: למצוא דרך לעזור לבני האדם לשרוד בכדור הארץ ולאמץ את תנאי המחיה החדשים בעולם המזוהם ולמנוע את עזיבתם. אבל כאשר המעבורת האחרונה מתוכננת לעזוב את כדור הארץ למושבה מרוחקת על איו, נחישותה להישאר מתמוססת ויחד עם ניצול נוסף בשם מיכה הם יוצאים למסע להצטרף לשאר האנושות ולהתחיל חיים חדשים.<ref></ref>
קוואלי ב[[פסטיבל הסרטים של ונציה, 2019]]
בשנת 2019 שיחקה קוואלי בסרט "בן הארץ".<ref></ref> באותה שנה גילמה קוואלי את השחקנית והרקדנית אן ריינקינג <small>(אנ')</small> במיני סדרה "פוסי/ורדון", עליה קיבלה מועמדויות לפרס אמי לשחקנית משנה בסדרה או מיני סדרה.<ref></ref><ref></ref> לאחר מכן היא הופיעה בסרטו של קוונטין טרנטינו, "היו זמנים בהוליווד", בו גילמה בת למשפחת מנסון בשם פוסיקאט.<ref></ref> על הסרט היא הייתה מועמדת יחד עם שאר השחקנים לפרס גילדת שחקני המסך על הופעה יוצאת דופן על ידי אנסמבל בסרט קולנוע. קוואלי שיחקה בסרט "סיברג" לצד קריסטן סטיוארט וג'ק אוקונל. את הסרט ביים בנדיקט אנדרוז.<ref></ref>

בשנת 2020 כיכבה קוואלי בסרט "Wake Up", סרט קצר שביימה אוליביה ויילד,<ref></ref> ובסרט הדרמה-קומי "השנה שלי עם סלינג'ר", לצד סיגורני ויבר ובבימויו של פיליפ פאלארדו. הפרק הראשון הוקרן בבכורה עולמית בפסטיבל הסרטים הבינלאומי בברלין בפברואר 2020.<ref></ref>
בשנת 2021 שיחקה בתפקיד ראשי במיני-סדרה של נטפליקס; "עוזרת בית" שם היא מגלמת את אלכס, הבורחת מבן זוגה האלים (ניק רובינסון). עבור תפקידה זה, הייתה קוואלי מועמדת לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.

קוואלי תככב במותחן הפסיכולוגי "A Head Full of Ghosts", שיביים סקוט קופר על פי ספרו של ג'ון פול טרמבליי;<ref></ref> ובסרט "The Stars at Noon" שביימה קלייר דני ומבוסס על ספר באותו שם מאת דניס ג'ונסון, שם תשחק לצד רוברט פטינסון.<ref></ref>

=== וידאו קליפים, משחקי וידאו ופרסומות ===
בשנת 2015 הופיעה קוואלי בסרט פרסומי קצר "L'Américaine" של חברת האופנה האמריקאית טורי בורץ'.<ref></ref> קוואלי מופיעה כדמות המרכזית בפרסומת שביים ספייק ג'ונז עבור חברת האופנה KENZO.<ref></ref> לפרסומת הקצרה לשנת 2016 חיבר כריאוגרפיה הכוריאוגרף ריאן האפינגטון. עם זאת, חלק ניכר מהריקודים אלתרה קוואלי בעצמה.<ref></ref> קוואלי ואחותה רייני הופיעו בקליפ של הסינגל "Sweet Sound of Ignorance" של הזמרת הצרפתייה סוקו.<ref></ref>

ב-29 במאי 2019 נחשף כי קוואלי תשחק במשחק "Death Stranding" של פלייסטיישן 4. את המשחק יצר מעצב משחקי הווידאו היפני הידאו קוג'ימה. היא גם גילמה את דמותה של לוקן, אחותה התאומה של האמא, במשחק.

== חיים אישיים ==
החל מנובמבר 2019, קוואלי מתגוררת בניו יורק.<ref></ref> קוואלי התגוררה בעבר בלוס אנג'לס עם אחותה רייני, איתה היא חולקת כלב בשם בוקס. קוואלי תיארה את אחותה כ"אלילה שלי, החברה הכי טובה שלי בעולם כולו".<ref name=":0" />

באוקטובר 2020 החלה לצאת עם השחקן שיה לה-באף לאחר שכיכבו יחד בקליפ לשיר "Love Me Like You Hate Me" של אחותה רייני. מערכת היחסים של קוואלי ולה-באף הסתיימה בינואר 2021 בעקבות האשמות של חברתו לשעבר, הזמרת FKA Twigs הכוללות פגיעה מינית ותקיפה. בספטמבר 2021, בראיון למגזין הארפר'ס בזאר, אמרה קוואלי כי היא מאמינה להאשמות נגדו.

באוגוסט 2021 החלה לצאת עם המוזיקאי ג'ק אנטנוף; השניים אף התארסו ב-25 במאי 2022; דבר שהם אישרו בחשבון באינסטגרם שלהם ב-31 במאי 2022. באוגוסט 2023 השניים התחתנו בחתונה שאירחה לא מעט מפורסמים.<ref></ref>

== פילמוגרפיה חלקית ==
=== קולנוע ===
{| class="wikitable plainrowheaders sortable"
! scope="col" |שנה
! scope="col" | סרט
! scope="col" |תפקיד
! class="unsortable" scope="col" | הערות
|-
| scope="row" | 2013
| פאלו אלטו
| ראקל
|
|-
| scope="row" | 2016
| בלשים בע"מ
| אמיליה קוטנר
|
|-
| rowspan="3" scope="row" | 2017
| אמונה במבחן
| האחות קתלין האריס
|
|-
| ההיעלמות של סידני הול
| אלכסנדרה
|
|-
| מחברת המוות
| מיה סאטון / קירה
|
|-
| scope="row" |2018
| קרב מכריע
| דליה אנגוס
|
|-
| rowspan="6" scope="row" | 2019
| איו אחרונה על כדור הארץ
| סם וולדן
|
|-
| בן הארץ
| מרי דלטון
|
|-
| Adam
| קייסי פרימן
|
|-
| היו זמנים בהוליווד
| פוסיקאט "רות אן מוראוס"
|
|-
| Strange But True
| מליסה מודי
|
|-
| סיברג
| לינט סולומון
|
|-
|2020
| השנה שלי עם סלינג'ר
| ג'ואנה רקוף <small>(אנ')</small>
|
|-
| rowspan="2" |2022
|Stars at Noon
|טריש
|
|-
|Sanctuary
|רבקה
|
|-
|2023
|מסכנים שכאלה
|פליסיטי
|
|-
|2024
|סעי בובה
|ג'יימי
|
|-
| rowspan="3" |TBA
|The Substance
|
|
|-
|Fred & Ginger
|ג'ינג'ר רוג'רס
|
|-
|סוג של חסד
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2014–2017
| הנותרים
| ג'יל גארבי
| תפקיד ראשי (3 עונות); 22 פרקים
|-
| 2019
| פוסי/ורדון
| אן ריינקינג <small>(אנ')</small>
| מיני סדרה
|-
| 2021
| עוזרת בית
| אלכס ראסל
| תפקיד ראשי; 10 פרקים
מועמדת פרס אמי לבידור בפריים טיים לשחקנית ראשית במיני-סדרה או בסרט <small>(אנ')</small> <small>(2022)</small>
מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה <small>(אנ')</small> <small>(2021)</small>
|}

=== פרסים ומועמדויות ===
{| class="wikitable sortable"
! scope="col" | שנה
! scope="col" | פרס
! scope="col" | קטגוריה
! scope="col" | עבודה
! scope="col" | תוצאה
! class="unsortable" scope="col" | 
|-
| 2019
| טקס פרס אמי לבידור בפריים טיים ה-71
| שחקנית משנה מצטיינת בסדרה או בסרט מוגבל
| rowspan="2" |פוסי/ורדון
| 
| align="center" | <ref></ref>
|-
| rowspan="2" | 2020
| פרסי הטלוויזיה של בחירת המבקרים
| השחקנית המשנה הטובה ביותר בסרט/מיני סדרה
| 
| align="center" | <ref></ref>
|-
| פרסי גילדת שחקני המסך
| ביצוע יוצא מן הכלל על ידי שחקנים בסרט
| היו זמנים בהוליווד
| 
| align="center" | <ref></ref>
|-
| 2021
| פרס אייריס
| השחקנית הטובה ביותר
| שנת הסלינג'ר שלי
| 
| align="center" | <ref>Charles-Henri Ramond, [https://www.filmsquebec.com/la-deesse-des-mouches-a-feu-en-tete-des-nominations/ "La déesse des mouches à feu en tête des nominations"]. Films du Québec, April 26, 2021.</ref>
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:רקדניות אמריקאיות
קטגוריה:אמריקאיות שנולדו ב-1994
קטגוריה:אמריקאים שנולדו ב-1994